《和沈盦守岁感赋用元遗山甲午除夕诗韵》
清代·劳乃宣

发愤谁能识史迁，无言我欲效焦然。浮云身世离群雁，逝水光阴下濑船。

旧岁几人思汉腊，寒宵有鹤话尧年。山中甲子今何日，醉读《离骚》独问天。

作者简介：劳乃宣，字季瑄，一字玉初，号矩斋，又号韧叟，桐乡人。同治辛未进士，历官京师大学堂监督，署学部副大臣。